بیکانیر

<font size="+1" color=black>بیکانیر<font> 250px دیس:  ہندستان 30pxصوبہ :  راجستھان لوک گنتی:  723982بولی:  ہندی، انگریزی

بیکانیر ہندستان دے صوبے راجستھان دا اک شہر اے۔

بیکانیر (نگر): راجستھان دا اک مشہور نگر جو آزادی توں پہلاں بیکانیر ریاست دا راجگڑھ رہا اے۔ اس نگر نوں راو بیکا نے 13 اپریل 1488ء نوں وسایا سی۔ کہندے ہن کہ اس ریاست دے دوجے راجا راو نرا دے راج-دور وچ گرو نانک اپنی دوجی اداسی دوران پشکر ہندے ہوئے اس نگر وچ آئے سن اتے کھتریاں دے ‘ستّ نارائن مندر’ وچ ٹھہرے سن۔ اس تتھّ بارے الیکھ کھتری ونش دے اتہاس وچ وی ملدا اے۔

جے بیکانیر علاقے دیاں فصلاں دی گل کیتی جاوے تاں باجرہ، موٹھ، جوار، تلّ اتے کپاہ اتھوں دیاں مکھ فصلاں ہن۔ اس توں علاوہ اس دے پوربی حصے وچ کنک، جوں، سرہوں تے چھولے وی بیجے جاندے ہن۔ ریت دے ٹلیاں اپر ببول دے رکھ ہندے ہن۔ انج اس علاقے وچ پانی دی گھاٹ کارن رکھاں دی گنتی گھٹ ہی اے۔

بیکانیر ریاستی علاقے وچ مرداں دی پوشاک انگرکھا جاں کوٹ، دھوتی اتے پگّ اے۔ مسلمان بھائیچارے دے لوک کڑتا-پجامہ زیادہ تر پاؤندے ہن، اوہ وی سر اپر پگّ ضرور بنھدے ہن۔ اس توں علاوہ اتھوں دے وڈی گنتی لوک سر اپر صافا جاں ٹوپی وی پاؤندے ہن۔ بیکانیر ریاست دے پینڈو لوک موٹے کپڑے دی دھوتی، بگلبندی پاؤندے ہن۔ عورتاں دی مکھ پوشاک لہنگا، چولی اتے دپٹہ اے۔ مسلمان عورتاں زیادہ تر چست پجامہ، لمبا کڑتا اتے دپٹہ پاؤندیاں ہن۔

بیکانیر ریاستی علاقے دے سرکاری دفتراں دی بولی انگریزی اتے ہندی ہی اے پر اس علاقے وچ مکھ طور اُتے مارواڑی اتے باگڑی بولی وی بولیاں جاندیاں ہن۔ اس توں علاوہ اتری حصے دے لوک پنجابی وی بولدے ہن۔ اس علاقے وچ پنجابی وی وڈی گنتی وچ رہندے ہن۔

بیکانیر نوں جوتشیاں دا گڑھ وی کیہا جاندا اے۔

بیکانیر دا جوناگڑھ قلعہ

بیکانیر ریاست دا جوناگڑھ قلعہ جگت مشہور اے۔ ایہہ قلعہ بیکانیر شہر دے بالکل وچالے واقع اے اتے بیکانیر دی شان اے۔

جوناگڑھ قلعے دی اساری بیکانیر دے راجے راجا رائے سنگھ دے وزیراعظم کرن چند دی دیکھ-ریکھ وچ کیتی گئی سی۔ راجا رائے سنگھ نے 1571 توں 1611 اے۔ڈی۔ دے وچالے بیکانیر ریاست اپر راج کیتا سی۔ قلعے دیاں دیواراں اتے کھائی دا اساری 1589 وچ شروع ہویا سی اتے 1594 وچ ایہہ کم پورا ہویا سی۔
گیلری

ہورویکھو
بیکانیر ریاست
حوالے

باہرلےجوڑ 

گٹھ:ہندستان
گٹھ:بھارت دے شہر
گٹھ:ایشیا دے آباد تھاں
گٹھ:بھارت دے آباد تھاں